|  |  |  |
| --- | --- | --- |
| Norges idrettsforbund og olympiske og paralympiske komité  0840 OSLO | |  |
| Deres ref | Vår ref | Dato |
|  | 16/3860- | 21.09.2016 |
|  | | |

Tilskudd for utgifter til politi ved idrettsarrangementer for barn og unge

1. **tilskudd for 2016**

Kulturdepartementet tildeler med dette Norges idrettsforbund- og olympiske og paralympiske komite et tilskudd på **2,5 mill. kroner** for utgifter til politi ved idrettsarrangementer for barn og unge. Tilskuddet er bevilget under kap 315 Frivillighetsformål post 72 Tilskudd til frivillig virksomhet for barn og unge.

Statstilskuddet vil bli utbetalt samlet til konto nr. 5134 06 05768. Det skal avlegges rapport, jf. pkt. 3 nedenfor.

Tilskuddet skal i sin helhet benyttes til å kompensere for utgifter til politi ved idrettsarrangementer for barn og unge.

1. **Økonomiforvaltning og kontroll**

Vi legger til grunn at økonomiforvaltningen gjøres i tråd med retningslinjer for økonomiforvaltning og kontroll for tilskuddsmottakere som får tildelt spillemidler til idrettsformål fra Kulturdepartementet

Til orientering vedlegges Retningslinjer for økonomi­forvaltning og kontroll for tilskudds­mottakere som får tildelt prosjekt-/investerings- og engangstilskudd fra Kulturdeparte­mentet i 2016. Blir tilskuddet eller deler av tilskuddet ikke benyttet til det gitte formål, kan de overskytende midlene bli krevd tilbakebetalt, jf. punkt 3 i disse retningslinjene.

1. **Krav til rapport for 2016**

Det skal avlegges rapport og regnskap i henhold til de reglene som er trukket opp i retningslinjer for økonomiforvaltning og kontroll for tilskuddsmottakere som får tildelt spillemidler til idrettsformål fra Kulturdepartementet.

Vi ber om at det rapporteres for bruken av midlene innen 1. mars 2017.

Med hilsen

Per Kristian Aasmundstad (e.f.)

avdelingsdirektør

Gro Paudal

avdelingsdirektør

*Dette dokumentet er elektronisk godkjent og har derfor ingen håndskreven signatur.*

Vedlegg: Retningslinjer for økonomi­forvaltning og kontroll for tilskudds­mottakere som får tildelt prosjekt-/investerings- og engangs­tilskudd fra Kulturdeparte­mentet i 2016